Skjoldlusbiller

Skjoldlusbiller (Cybocephalinae) er en underfamilie av små biller med kølleformede antenner. De kan enten plasseres i familien Nitidulidae eller som en familie for sge selv, Cybocephalidae.

Utseende 
Små (1-3 millimeter), bredt ovale og hvelvede, blanke glansbiller. Hodet er lite, kort og bredt, nesten helt skjult av brystskjoldet. Antennene er nokså korte, 10- eller 11-leddete, med en tydelig, tre-leddet kølle ytterst. Brystskjoldet (pronotum) er ganske stort, omtrent så bredt som dekkvingene, jevnt tilsmalnet fremover. Dekkvingene er mer eller mindre parallellsidige, og dekker vanligvis hele bakkroppen (av og til kan det aller bakerste leddet stikke ut). De har vanligvis ikke tydelige punktrekker. Beina er korte og kraftige, alle føttene fire-leddete. 

Larvene er lange og tynne, sylindriske, litt krumme og gjerne hvite.

Levevis 
Gruppen er rovdyr som spiser skjoldlus. De kan rulle seg sammen til en ball.

Systematisk inndeling / arter i Norge 
Gruppen blir noen ganger regnet som en familie for seg, Cybocephalidae.
 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien glans- og flatbiller, Cucujoidea
 Familien glansbiller, Nitidulidae
 Underfamilien skjoldlusbiller, Cybocephalinae Jacquelin du Val, 1858
 Slekten Amedissia Kirejtshuk & Mantić, 2015
 Slekten Apastillus Kirejtshuk & Mantić, 2015
 Slekten Conglobatus T.R. Smith, 2020
 Slekten Cybocephalus Erichson, 1844
 Cybocephalus politus (Gyllenhal, 1813)
 Slekten Endrodiellus Endrödy-Younga, 1962
 Slekten Eupastillus Lawrence, 2019
 Slekten Hierronius Endrödy-Younga, 1968
 Slekten Horadion Endrödy-Younga, 1976
 Slekten Microthomas T.R. Smith, 2020
 Slekten Pacicephalus Kirejtshuk & Mantić, 2015
 Slekten †Pastillocenicus Kirejtshuk & Nel. 2008
 Slekten Pastillodes Endrödy-Younga, 1968
 Slekten Pastillus Endrödy-Younga, 1962
 Slekten Pycnocephalus Sharp, 1891
 Slekten Taxicephomerus Kirejtshuk, 1984
 Slekten Theticephalus Kirejtshuk, 1988

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 

Biller formelt beskrevet i 1858
Dyr formelt beskrevet av Pierre Nicolas Camille Jacquelin du Val
Glansbiller